Deg udlis n Tiwsatin timensayin n tesrit taqbaylit (2007 : 49) tabadut i as-yefka DJELLAOUI i ṣṣenf-a n temseɛraq d ta: Timseɛraq d yiwet n tewsit nniḍen si tewsatin n tsekla tamensayt n teqbaylit, ɣas cbant inzan d lemɛun di kra n tulmisin n talɣa, abeɛda tewzel n tefyar, maca mgaradent fell-asen deg waṭas n tulmisin nniḍen, tulmisin-a i tent-yeǧǧan ad wwḍent d tawsit n tsekla yennekmalen, d tawsit yettewṛeṣṣan ɣef kra n trekkizin n wegbur lakk d talɣa, i tt-issemgaraden ɣef tewsatin nniḍen. Rnu ɣer waya ayen, i d-icudden ɣer-s n twuriwin tetteḥwiǧi tmetti taqbaylit, di talliyin-nni yezrin.